לאה ינאי

לאה ינאי מור (נולדה ב-2 ביוני 1981) היא רקדנית ישראלית. שימשה כסולנית הבלט הישראלי
וכרקדנית ראשית של בלט גטבורג השוודי. במאי 2024 החלה לשפוט בעונה השלישית של "רוקדים עם כוכבים", לצד אנה ארונוב, דוד דביר ואלי מזרחי.

קריירה
היא בוגרת להקת "בת דור" בבאר-שבע, והייתה סולנית של הבלט הישראלי ובלט גטבורג. כמורה, עבדה בסידני דאנס קומפני ג'וניור אוסטרליה, הייתה כוראוגרפית ב"נולד לרקוד", ועבדה עם כוכבים שונים כגון קיילי מינוג.

בישראל התארחה כמורה בכל בתי הספר המובילים, וכיום משמשת כמורה לבלט קלאסי בתיכון א' לאמנויות תל אביב, ב"המסלול", בסל"ה - הסטודיו לאמנויות התיאטרון מיסודו של יורם לוינשטיין ובלהקת המחול קמע.
ינאי עבדה בתוכנית "So You Think You Can Dance" האוסטרלית .
משמשת שופטת בתחרות "מיה ארבטובה" ו"רקדן מצטיין" בצה"ל ובתחרויות בלט וריקוד מודרני, ויועצת חיצונית בתחום המחול למשרד התרבות והספורט.

במאי 2024 הצטרפה לחבר השופטים של "רוקדים עם כוכבים" בעונתה השלישית, במקומה של רונה-לי שמעון.

חיים אישיים
ינאי נשואה לשחקן דן מור, ולהם שני ילדים והם מתגוררים בתל אביב.

אחותה מורן סטלה ינאי נחטפה בידי ארגון הטרור חמאס במתקפת הפתע ב-7 באוקטובר 2023, ושוחררה בעסקת החטופים הראשונה, ומאז תפסה מקום מרכזי במאבק לשחרור החטופים.

 קישורים חיצוניים 







הערות שוליים

קטגוריה:רקדניות ישראליות
קטגוריה:רוקדים עם כוכבים
קטגוריה:שופטות תוכניות מציאות ישראליות
קטגוריה:כוריאוגרפיות ישראליות
קטגוריה:סגל סל"ה - הסטודיו לאמנויות התיאטרון מיסודו של יורם לוינשטיין
קטגוריה:ישראליות שנולדו ב-1981